ວັນທີ 14 ກໍລະກົດ, ພະແນກວັດທະນະທຳ, ກິລາ ແລະ ການທ່ອງທ່ຽວ ແຂວງບິ່ງທ້ວນ ໄດ້ສົມທົບກັບຄະນະກຳມະການປະຊາຊົນເທດສະບານ ລາຢີ ຈັດຕັັ້ງການຕ້ອນຮັບຂໍ້ຕົກລົງຂອງລັດຖະມົນຕີກະຊວງວັດທະນະທຳ, ກິລາ ແລະ ທ່ອງທ່ຽວ ວ່າດ້ວຍການນຳວັນບຸນຢິງໄທທິມ ເຂົ້າໃນບັນຊີລາຍຊື່ມໍລະດົກວັດທະນະທຳນາມມະທຳລະດັບຊາດ.
ວັນບຸນດັ່ງກ່າວ ໂດຍລັດຖະມົນຕີກະຊວງວັດທະນະທຳ, ກິລາ ແລະ ການທ່ອງທ່ຽວ ຫງວຽນວັນຮຸ່ງ ເຊັນຂໍ້ຕົກລົງວ່າດ້ວຍການນຳເຂົ້າບັນຊີລາຍຊື່ມໍລະດົກວັດທະນະທຳນາມມະທຳລະດັບຊາດ ໃນວັນທີ 12 ມັງກອນ 2022.
ນີ້ແມ່ນການເຄື່ອນໄຫວພົ້ນເດັ່ນນອນໃນລະບົບເຫດການສະເຫຼີມສະຫຼອງ 30 ປີສ້າງແຂວງບິ່ງທ້ວນຄືນໃໝ່ (1992 - 2022) ແລະ ໄດ້ຮັບຖືວ່າແມ່ນຂີດໝາຍສຳຄັນ, ປະກອບສ່ວນພັດທະນາການທ່ອງທ່ຽວ ແລະ ຊຸກຍູ້ເສດຖະກິດ, ວັດທະນະທຳ, ສັງຄົມຢູ່ທ້ອງຖິ່ນ, ຍົກສູງສະຕິຄວາມຮັບຮູ້ໃນການຮັກສາ, ອະນຸລັກ, ເສີມຂະຫຍາຍຈຸດວັດທະນະທຳທີ່ເປັນມູນເຊື້ອຂອງປະຊາຄົມ, ເຮັດໃຫ້ສາງມໍລະດົກວັດທະນະທຳຫວຽດນາມ ອຸດົມສົມບູນກ່ວາອີກ. ວັນບຸນໄດ້ດຳເນີນໃນລະຫວ່າງວັນທີ 14 – 16 ເດືອນ 9 ຕາມຈັນທະປະຕິທິນ ທຸກປີ ດ້ວຍພິທີກຳຫຼາຍຢ່າງຕາມຮີດຄອງປະເພນີ.
ບຸນຄົງ